****

|  |  |
| --- | --- |
| **ΕΛΛΗΝΙΚΗ** **ΔΗΜΟΚΡΑΤΙΑ** **ΥΠΟΥΡΓΕΙΟ** **ΥΓΕΙΑΣ****ΔΙΟΙΚΗΣΗ** **2ης** **ΥΓΕΙΟΝOΜΙΚΗΣ** **ΠΕΡΙΦΕΡΕΙΑΣ** **ΠΕΙΡΑΙΩΣ** **&** **ΑΙΓΑΙΟΥ** **ΚΡΑΤΙΚΟ ΘΕΡΑΠΕΥΤΗΡΙΟ –Γ.Ν.-Κ.Υ. ΛΕΡΟΥ**  | **ΛΕΡΟΣ**: 30 / 3 / 2020**ΑΡ. ΠΡΩΤ.:3577** |
| **ΟΙΚΟΝ. ΥΠΟΔΙΕΥΘΥΝΣΗ** ΓΡΑΦΕΙΟ ΠΡΟΜΗΘΕΙΩΝΠληροφορίες: Μπουράκη ΣεβαστήΤηλ.: 2247022131Fax: 2247023141e-mail: promithies@leros-hospital.gr promithies1@leros-hospital.gr promithies2@leros-hospital.gr promithieslog@leros-hospital.gr | ΑΔΑ: CPV: 34928480-6  |

**ΔΗΜΟΣΙΑ ΑΝΟΙΚΤΗ ΔΙΑΔΙΚΑΣΙΑ ΣΥΛΛΟΓΗΣ ΠΡΟΣΦΟΡΩΝ Νο - 45 -**

 Το Κρατικό Θεραπευτήριο – Γ.Ν.-Κ.Υ. Λέρου για την κάλυψη άμεσων και επιτακτικών αναγκών του και έχοντας υπόψη:

1. Τις διατάξεις του Ν. 4412/16 (Δημόσιες Συμβάσεις , έργων , προμηθειών και υπηρεσιών) όπως τροποποιήθηκε με το άρθρο 43 του Ν. 4605/19, το άρθρο 33 του Ν. 4608/19 και το άρθρο 56 του Ν. 4609/19.
2. **Την υπ΄αριθμ. 245/24-3-20 Απόφαση Διοικητή**  (ΑΔΑ:6ΞΡ446904Ρ-ΓΚΓ) με την οποία εγκρίθηκε η σκοπιμότητα για συμβάσεις προμηθειών και υπηρεσιών.
3. **Την υπ' αριθ.478/26-3-20. (ΑΔΑ:69ΑΠ46904Ρ-ΕΝΤ)** **απόφαση ανάληψης υποχρέωσης** και καταχώρησης στο βιβλίο εγκρίσεων και εντολών πληρωμής, σύμφωνα με την εγκύκλιο 2/18993/ΔΠΔΣΜ/28-2-2014 περί τήρησης μητρώου δεσμεύσεων
4. **Την υπ΄αριθμ.2528/4-3-20 αναφορά** της Τεχνικής Υπηρεσίας.

 προσκαλεί τους ενδιαφερόμενους να καταθέσουν προσφορά για την προμήθεια τροχήλατων κάδων απορριμάτων:

**Α΄ ΚΑΤΑΣΤΑΣΗ ΕΙΔΩΝ ΠΡΟΜΗΘΕΙΑΣ**

|  |  |  |  |
| --- | --- | --- | --- |
| **Α/Α** | **ΠΕΡΙΓΡΑΦΗ ΕΙΔΟΥΣ** | **ΤΕΜΑΧΙΑ** | **ΕΝΔΕΙΚΤ. ΤΙΜΗ ΜΟΝ. (χωρίς ΦΠΑ)** |
| 1 | Τροχήλατοι κάδοι απορριμμάτων, γαλβανιζέ | 10 |  300,00 €  |

 **ΤΕΧΝΙΚΕΣ ΠΡΟΔΙΑΓΡΑΦΕΣ**

**Γενικά Χαρακτηριστικά – Περιγραφή**

Οι κάδοι μηχανικής αποκομιδής πρέπει να είναι πρόσφατης κατασκευής, να ακολουθούν τα ευρωπαϊκά πρότυπα και συγκεκριμένα πρότυπα διασφάλισης ποιότητας κάδων απορριμμάτων. Πρέπει να είναι ικανοί να δεχθούν οικιακά, εμπορικά και βιομηχανικά απορρίμματα, καθώς και αντικείμενα με μεγάλο όγκο. Η χωρητικότητα των κάδων πρέπει να είναι 1.100 λίτρων περίπου.

Είναι μεταλλικοί τροχήλατοι, γαλβανιζέ, μεγάλης χωρητικότητας και αντοχής κατασκευασμένοι σύμφωνα με το Ευρωπαϊκό πρότυπο κατά EN 840

Το κυρίως σώμα των κάδων θα πρέπει να έχει σχήμα κόλουρης πυραμίδας, με προς τα άνω συνεχώς αυξανόμενη διατομή, που να διασφαλίζει τη μέγιστη δυνατή σταθερότητα, έναντι τυχόν ανατροπής τους, καθώς και την πλήρη εκκένωση από τα απορρίμματα, με ολίσθηση, κατά τη στρέψη τους από τον μηχανισμό ανύψωσης. Λόγω του βάρους των απορριμμάτων που δέχεται κατά την μεταφορά του και την εκκένωσή του, το κυρίως σώμα του κάδου θα πρέπει να είναι ισχυρό, με νευρώσεις, κατάλληλου πάχους, σύμφωνα με το ΕΝ840, ώστε να αποφεύγεται η παραμόρφωση των τοιχωμάτων κατά την χρήση του. Για την ανύψωση και ανατροπή τους από τον ανυψωτικό μηχανισμό των απορριμματοφόρων, οι κάδοι, θα πρέπει να φέρουν, στα πλευρικά τοιχώματα ισχυρές υποδοχές με συμμετρικούς κυλινδροειδείς σωλήνες (πείρους ανάρτησης) μήκους 50mm και διαμέτρου 40mm ±2%, ενισχυμένους εσωτερικά με μεταλλικούς κυλίνδρους. Θα προσαρμόζονται σταθερά και ασφαλώς με τουλάχιστον πέντε (5) ισχυρούς κοχλίες στο σώμα του κάδου.

Ο κάδος θα πρέπει να φέρει απαραίτητα, στις άνω γωνίες του, τέσσερις αποσπώμενες χειρολαβές (όπου σε περίπτωση θραύσης να μπορούν να αντικατασταθούν) κατάλληλης διατομής και ενίσχυσης για την εύκολη μετακίνησή του και την εργονομική χρήση του.

Οι χειρολαβές θα είναι λείες εξωτερικά και με εγκάρσιες αυλακώσεις εσωτερικά, για να δίνουν λαβή στους χρήστες που δεν θα τραυματίζει τα χέρια και παράλληλα δεν θα γλιστράει το χέρι. Στο κάτω τμήμα, θα υπάρχουν ειδικά σημεία έδρασης των τροχών, με κατάλληλα εξωτερικά ισχυρά κατακόρυφα νεύρα με ύψος τουλάχιστον 50mm, τα οποία θα εκτείνονται και στο εσωτερικό του κάδου, στον πυθμένα, για μεγαλύτερη αντοχή κατά τη χρήση και ειδικά κατά την κάθοδο από το απορριμματοφόρο και το πλυντήριο κάδων

Ο κάδος πρέπει να έχει τέσσερις τροχούς βαρέου τύπου με πλαστική ζάντα από συμπαγές ελαστικό άριστης κατασκευής και ποιότητας, διαμέτρου 200 χιλ.(ενδεικτικό) και ικανότητας ∅ περιστροφής τους περί κατακόρυφο άξονα κατά 360°, έτσι ώστε ο κάδος να είναι ευέλικτος σε περίπτωση που θα χρειαστεί να μετακινηθεί μέσα σε στενούς χώρους.

 Ο κάθε τροχός πρέπει να στηρίζεται σε διχαλωτό υποστήριγμα μέσω ένσφαιρου τριβέως και συνδέεται με τον κάδο μέσω ειδικής βάσεως κατάλληλα ενισχυμένης και διαμορφωμένης ικανής να δέχεται τα δυναμικά φορτία και τις κρούσεις κατά την χρήση του κάδου .

Οι δύο μπροστινοί τροχοί πρέπει να έχουν σύστημα πέδησης με ποδόφρενο το οποίο πρέπει να ενεργοποιείται με απλό πάτημα του ποδιού. Ο κάθε κάδος πρέπει να έχει τη δυνατότητα να ακινητοποιείται με χωριστά ποδόφρενα στους δύο τροχούς που ενεργοποιούνται με απλό πάτημα στο πόδι.

Ο ποδομοχλός θα είναι βαρέου τύπου με πρόσθετη επιψευδαργύρωση, έτσι ώστε να προστατεύεται αποτελεσματικά από την διάβρωση και οι λάμες ανύψωσης θα είναι κατασκευασμένα με πρόσθετη επιψευδαργύρωση, έτσι ώστε να προστατεύονται αποτελεσματικά από την διάβρωση.

Στον πυθμένα του κάδου και στο κατώτερο σημείο του να υπάρχει ειδική οπή για την εκροή των υγρών μετά τον καθαρισμό του κάδου.

Η οπή αυτή πρέπει να καλύπτεται με ειδική τάπα και ελαστική τσιμούχα και να έχει απόλυτη στεγανότητα.

Το καπάκι πρέπει υποχρεωτικά να συνδέεται με το κυρίως σώμα σταθερά με υπερυψωμένους ανεξάρτητους μεντεσέδες μονομπλόκ από το καλούπι και με ζεύγη πείρων, μέσω των οποίων θα σχηματίζονται δύο πρόσθετες χειρολαβές για χειρισμό του κάδου, από το πίσω μέρος και για να υπάρχει μεγαλύτερη ελαστικότητα του καπακιού κατά τους χειρισμούς που πραγματοποιούνται στο απορριμματοφόρο .

 Το καπάκι θα πρέπει να ανοίγει και να κλείνει εύκολα για την τοποθέτηση των απορριμμάτων, ενώ κατά την εκκένωση θ’ ανοίγει αυτόματα κατά την ανύψωση του κάδου.

Η κατασκευή του καπακιού θα είναι ειδικά ενισχυμένη, με βαθιές νευρώσεις, για να αντέχει στις καταπονήσεις και τα χτυπήματα.

Δεξιά και αριστερά του σώματος του κάδου, το καπάκι θα φέρει απαραίτητα ειδικό ΄΄χείλος΄΄ προεξέχων του σώματος με κατακόρυφη φορά προς τα κάτω, προκειμένου μα μην επιτρέπει τα νερά της βροχής να εισέρχονται στον κάδο.

 Θα είναι έτσι σχεδιασμένο ώστε να κλείνει ερμητικά (εμπρός και πίσω με το σώμα του κάδου χωρίς να αφήνει κενά), υπερκαλύπτοντας το χείλος του κυρίου σώματος και σε κεκλιμένα επίπεδα, χωρίς κενά και αστοχίες, να αντέχει σε ακραίες καιρικές συνθήκες και να μην επηρεάζεται από υπεριώδη ακτινοβολία και παγετό.

Θα φέρει υποχρεωτικά μία ενιαία εσοχή τοποθετημένη σε όλο το εμπρόσθιο μέρος και κατά το μισό μήκος των δύο πλαινών πλευρών για την διευκόλυνση του ανοίγματος του κάδου και όχι χειρολαβές για περισσότερο αντοχή.

Θα ανοίγει με το χέρι, καθώς και με ποδομοχλό, που θα διαθέτει κατακόρυφες ράβδους, για το άνοιγμα και πεντάλ.

 Το πάχος του καπακιού θα είναι τουλάχιστον 4,0mm (ενδεικτικό)

Οι κάδοι πρέπει να είναι κατάλληλοι για ανυψωτικούς μηχανισμούς που χρησιμοποιούν τα σύγχρονα απορριμματοφόρα διεθνών προδιαγραφών με σύστημα βραχιόνων.

Η διαμόρφωση των κάδων να είναι τέτοια ώστε να πλένονται αυτομάτως από ειδικά οχήματα πλύσεως που κυκλοφορούν στην Ελληνική και την Διεθνή αγορά, καθώς και να είναι δυνατόν να ανυψωθούν ασφαλώς από το ανυψωτικό του απορριμματοφόρου και του πλυντηρίου κάδων.

ΠΛΗΡΟΦΟΡΊΕΣ ΣΧΕΤΙΚΆ ΜΕ ΤΙΣ ΠΡΟΔΙΑΓΡΑΦΈΣ

Αραπης Παντελης τηλ επικ. 2247360133 email tyarapis@gmail.com

**Β΄ ΠΛΗΡΟΦΟΡΙΕΣ ΓΙΑ ΤΗΝ ΠΡΟΜΗΘΕΙΑ**

|  |  |
| --- | --- |
| ΚΑΕ |   1899.01 |
| Προϋπολογισθείσα δαπάνη μετά ΦΠΑ |   3.510.00 € |
| Κριτήριο κατακύρωσης | Πλέον οικονομικότερη προσφορά βάσει τιμής ( χαμηλότερη τιμή) |
| Ημερομηνία έναρξης υποβολής προσφορών | Από την ημερομηνία της παρούσας στο ΔΙΑΥΓΕΙΑ |
| Ημερομηνία λήξης υποβολής προσφορώνΗμερομηνία αποσφράγισης προσφορών  | Δευτέρα 6 / 4 /2020 και έως ώρα:11:00Δευτερα 6 / 4 / 2020 και ώρα 12:00 |
| Τρόπος υποβολής προσφορών | με e-mail: promithies@leros-hospital.gr promithies1@leros-hospital.gr promithies2@leros-hospital.gr promithieslog@leros-hospital.gr**ή σε έντυπη μορφή, στα γραφεία της υπηρεσίας μας (Πρωτόκολλο)** (λαμβάνεται υπ’ όψιν η ημερομηνία και ώρα παραλαβής από το πρωτόκολλο, όχι της σφραγίδας του ταχυδρομείου) |

**Γ΄ ΥΠΟΧΡΕΩΤΙΚΑ ΣΤΟΙΧΕΙΑ ΠΡΟΣΦΟΡΑΣ**

 Η προσφορά που θα υποβληθεί θα πρέπει να αναφέρει τα πλήρη στοιχεία της εταιρείας: ΑΦΜ, Δ.Ο.Υ, πλήρη επωνυμία, διεύθυνση, τηλέφωνο, fax, e-mail, τον συντελεστή ΦΠΑ (να τονίζεται σε περίπτωση που αυτός είναι διαφορετικός του ισχύοντος 9% και 17%), τον χρόνο ισχύος της προσφοράς και να έχει την παρακάτω μορφή:

|  |  |  |  |  |  |
| --- | --- | --- | --- | --- | --- |
| **Α/Α** | **Περιγραφή υλικού** | **Τιμή μονάδος € χωρίς ΦΠΑ**  | **Κωδικός Π.Τ.** | **Τιμή Π.Τ.** | **Κωδικός Εμπορίου** |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |

**Δικαιολογητικά που υποβάλλονται κατά το στάδιο της κατακύρωσης**

 Σε περίπτωση που η τιμή προσφοράς του είδους υπερβαίνει την αντίστοιχη τιμή παρατηρητηρίου ή την προϋπολογισθείσα δαπάνη αυτή υποχρεωτικά απορρίπτεται. Τέλος, σε περίπτωση που το είδος δεν αντιστοιχίζεται με το παρατηρητήριο τιμών, αυτό θα αναφέρεται στη στήλη Κωδικός Παρατηρητηρίου.

Ο προμηθευτές κατά την πληρωμή υπόκειται στις παρακάτω κρατήσεις επί του Τιμολογίου:

|  |
| --- |
| 1.ΕΑΑΔΗΣΥ 0,07% ( άνω των € 2.500,00) |
| 2. Χ/ΜΟ 3% πάνω στο ΕΑΑΔΗΣΥ |
| 3. ΟΓΑ Χ/ΜΟΥ 20% |
| 4. 2% ΕΙΔΙΚΟΣ ΚΩΔ. ΥΥΚΑ |
| 5. ΦΟΡΟΣ 4% |
| 6 6. ΓΙΑ ΑΕΠΠ 0,06% |
| 7. 3% πάνω στο ΑΕΠΠ |
| 8. ΟΓΑ Χ/ΜΟΥ 20% |

Ο ΦΠΑ βαρύνει το Θεραπευτήριο

 Εναλλακτικές προσφορές και αντιπροσφορές δεν γίνονται δεκτές. Σε περίπτωση δύο ή περισσοτέρων εναλλακτικών προσφορών, ως κύρια θεωρείται αυτή με την χαμηλότερη τιμή, οι υπόλοιπες δεν θα αξιολογούνται.

Οι εταιρείες που θα αποστείλουν προσφορά για ιατροτεχνολογικά προϊόντα θα πρέπει απαραίτητα να φέρουν την αντίστοιχη πιστοποίηση CE, να διαθέτουν τα νόμιμα πιστοποιητικά για τη διακίνηση και διανομή τους.

Επί της προσφοράς τους οι συμμετέχοντες θα πρέπει να δηλώνουν υπεύθυνα ότι δεν βρίσκονται σε μία από τις καταστάσεις των άρθρων 73 και 74 του Ν. 4412/16, για τις οποίες οι οικονομικοί φορείς αποκλείονται ή μπορούν να αποκλεισθούν.

 Για την απόδειξη της μη συνδρομής των λόγων αποκλεισμού του άρθρου 73 , στις περιπτώσεις που η εκτιμώμενη αξία της σύμβασης είναι μεγαλύτερη των 2.500,00€, οι οικονομικοί φορείς υποχρεούνται – επί ποινή απόρριψης- να προσκομίσουν τα ακόλουθα δικαιολογητικά:

* Ποινικό μητρώο
* Πιστοποιητικό φορολογικής ενημερότητας
* Πιστοποιητικό ασφαλιστικής ενημερότητας
* Βεβαίωση πρωτοδικείου περί μη πτώχευσης
* Εγγραφή στο οικείο Επιμελητήριο
* **ΔΙΑΡΚΕΙΑ ΣΥΜΒΑΣΗΣ**
* Η σύμβαση που θα προκύψει θα έχει ισχύει για (20) ημέρες από **την ημερομηνία ανάρτησής στο ΚΗΜΔΗΣ**
* Η παράδοση των ειδών θα γίνει με ευθύνη του προμηθευτή στις αποθήκες του θεραπευτηρίου σε εργάσιμες ημέρες και ώρες ,και ανάλογα με τις εκάστοτε ανάγκες του Θεραπ/ρίου έπειτα από έγγραφη παραγγελία (Δελτίο Παραγγελίας ) από τον αρμόδιο αποθηκάριο, ενώπιον αρμόδιας Επιτροπής παραλαβής.

Τέλος, το νοσοκομείο διατηρεί το δικαίωμα να ζητήσει δείγμα προκειμένου να αξιολογήσει τις προσφορές και οι συμμετέχουσες εταιρείες υποχρεούνται – επί ποινή απόρριψης- να το αποστείλουν άμεσα.

|  |  |  |  |
| --- | --- | --- | --- |
|  |  |  | Ο ΔΙΟΙΚΗΤΗΣΣΤΑΣΙΝΟΠΟΥΛΟΣ ΒΑΣΙΛΕΙΟΣ |